Star Wars Jedi Knight: Dark Forces II

Star Wars Jedi Knight: Dark Forces II on Jedi Knight -sarjan ensimmäinen peli ja Star Wars: Dark Forces -pelin jatko-osa. Muita sarjan pelejä ovat Jedi Knight II: Jedi Outcast ja Jedi Academy. Pelin päähenkilö on jälleen Kyle Katarn joka tällä kertaa yrittää jäljittää isänsä murhaajan. Jäljet johtavat pahaan jediin Jerec'iin joka etsii Jedien Laakson sijaintia joka on voiman keskittymä. Kotiplaneetaltaan Kyle löytää isänsä valomiekan ja alkaa harjoittaa jedi-kykyjään.

Peli pohjautuu LucasArtsin kehittämään Sith-pelimoottoriin ja siihen on julkaistu lisäpaketti Star Wars Jedi Knight: Mysteries of the Sith. Peli hyödynsi näyteltyjä ja huomattavan paljon CGI:tä sisältäviä välivideoita. Kyseessä on myös ensimmäinen Star Wars peli jossa pelaaja valitsee voiman pimeän ja valoisan puolen väliltä. Kyle oli myös pääosassa pelin jatko-osassa Star Wars Jedi Knight II: Jedi Outcast ja hänet nähtiin myös pelissä Star Wars Jedi Knight: Jedi Academy.

Ensimmäisen persoonan ammuntapelit
Tähtien sota -pelit
Vuoden 1997 videopelit
Windows-pelit